ইজৰাইলত বেঞ্জামিন নেতান্যাহুৰ ১২ বছৰীয়া শাসন পৰিক্ৰমাৰ অন্ত পৰিল। দেওবাৰে ইজৰাইলৰ সংসদে নতুন মৰ্চা চৰকাৰত অনুমোদন জনালে।
দেশখনৰ নতুন প্ৰধানমন্ত্ৰী হিচাপে শপত গ্ৰহণ কৰিছে ৪৯বছৰীয়া নাফতলি বেনেটে।
নতুন প্ৰধানমন্ত্ৰী হিচাপে দায়িত্ব লোৱা বেনেটৰ সন্মুখৰ পথ মসৃন নহয়। কিয়নো তেওঁ ৰাজনৈতিকভাৱে সোঁপন্থী, বাঁওপন্থী তথা মধ্যমপন্থী দলক লৈ গঠিত মৰ্চা চৰকাৰখনক বৰ্তাই ৰখাৰ আছে বৃহৎ প্ৰত্যাহ্বান।
দেওবাৰেই বেনেটৰ সন্মুখত যে কঠিন প্ৰত্যাহ্বান আছে সেয়া স্পষ্ট হৈ পৰিছে। সংসদত ৬০-৫৯টা ভোটৰ ব্যৱধানত বিজয়ী হৈ প্ৰধানমন্ত্ৰীৰ আসনত বহাৰ সুযোগ পাইছে নেতান্যাহুৰ পূৰ্বৰ চীফ অফ ষ্টাফগৰাকীয়ে। তেওঁৰ দলটো ইহুদীসকলৰ লগতে ৱেষ্ট বেংকৰ বাসিন্দাসকলৰ মাজত বহু জনপ্ৰিয়।
আনহাতে, দেওবাৰে দুবছৰীয়া ৰাজনৈতিক সংকটৰ সাময়িকভাৱে অৱসান ঘটিল। এই সময়ছোৱাৰ ভিতৰত ইজৰাইলত মুঠ চাৰিবাৰ ভোট হৈছে। প্ৰধানকৈ নেতান্যাহুৰ বিভাজনকামী শাসন তথা দুৰ্নীতিৰ অভিযোগৰ মাজত চৰকাৰ চলোৱাৰ নৈতিক অধিকাৰক লৈ সেই ভোট হৈছিল।
ইপিনে, দেওবাৰে ক্ষমতাৰ পৰা আঁতৰিল যদিও ৭১ বছৰীয়া নেতান্যাহুৱে স্পষ্ট কৰি দিছে যে তেওঁ ক্ষমতা হেৰুৱালেও ৰাজনীতি ত্যাগ কৰাৰ কোনো সম্ভাৱনা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
